钦定古今图书集成/明伦汇编/闺媛典/第061卷 > 潘大申妻朱氏
## 钦定古今图书集成/明伦汇编/闺媛典/第061卷 > 潘大申妻朱氏

按《永丰县志》：“朱氏，潘大申妻。申有中表仕闽者，招申，
申谒之，携二女归，朱氏其一也。申在道，见氏幽闲贞
静，异于他女，及归，遂娶之。未几，申死，贫无以殓，卖衣
衾以置棺，时年二十馀。或讽改适，氏笑应之，遗养女
于邻曰：‘汝昔依我，愧不能成，汝悉以器物与老仆，曰：
‘若不辞辛苦，以是偿。若凡平日称贷于申者，尽焚其’’”
券。人疑其将去也，寻沐浴缝其衣，仰药危坐。潘族闻
之，皆入救，氏曰：“以物解我，徒污我衣耳。”乃啮被而死。